

LĒMUMS

Ādažos, Ādažu novadā

2024. gada 24. oktobrī **Nr.** **401**

**Par adrešu un nosaukumu sakārtošanu objektiem pie Serģu ielas Gaujas ciemā**

Ar Ādažu novada pašvaldības domes 22.06.2022. lēmumu Nr. 291 “Par adrešu sakārtošanu Carnikavas pagastā” pašvaldība līdz 2024. gada 31. decembrim veiks adrešu sakārtošanas pasākumus Carnikavas pagastā.

Pašvaldības Adrešu darba grupa (turpmāk – Darba grupa) ir izvērtējusi adreses objektiem pie Serģuielas Gaujas ciemā un konstatēja, ka lielākajai daļai objektu adreses neatbilst Ministru kabineta 29.06.2021. noteikumu Nr. 455 “Adresācijas noteikumi” (turpmāk – Noteikumi) prasībām, jo īpašumiem pie ielām nav adreses ar piesaisti ielas numuram, bet ir adrese, kas satur īpašuma nosaukumu, piemēram, “Salūts 5. sektors 15”, Gauja, Carnikavas pag., Ādažu nov.

Ar lēmumu paredzēts mainīt adreses, piesaistot tās Serģu ielas numuriem.

Par plānotajām izmaiņām Darba grupa individuāli informēja adresācijas objektu īpašniekus, kā arī adresēs reģistrētos uzņēmumus, 10.04.2024. nosūtot uz deklarētajām un juridiskajām adresēm paziņojumu Nr. ĀNP/1-12-1/24/606, un 13.05.2024. paziņojumu Nr. ĀNP/1-12-1/24/777. Adresācijas objektu īpašnieku komentāri netika saņemti.

Noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt vai mainīt adresi, ja tā neatbilst Noteikumu prasībām.

Noteikumu 15. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam. Divu mēnešu laikā pēc ielu izveides un nosaukumu piešķiršanas tām pašvaldība pieņem lēmumu par iepriekš piešķirto adrešu maiņu, apbūvei paredzētās zemes vienības vai ēkas nosaukumu aizstājot ar numuru un piesaistot to ielas nosaukumam.

Noteikumu 18.1. apakšpunktā noteikts, ka ciemos apbūvei paredzētu zemes vienību un ēku numurus piešķir šādā kārtībā: ielās – no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus.

Noteikumu 20. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Atbilstoši Valsts zemes dienesta Adrešu reģistra departamenta ieteikumiem, lemjot par adrešu maiņu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, kad īpašuma nosaukums atšķiras no adreses.

Pamatojoties uz Pašvaldību likuma 10. panta pirmās daļas 21. punktu un Ministru kabineta 29.06.2021. noteikumu Nr. 455 “Adresācijas noteikumi” 9., 15., 18.1., 20. punktu, kā arī Attīstības komitejas 09.10.2024. atzinumu, Ādažu novada pašvaldības dome

**NOLEMJ:**

1. Mainīt adreses 63 adresācijas objektam Gaujas ciemā saskaņā ar sarakstu (pielikumā).
2. Likvidēt īpašumu nosaukumus saskaņā ar sarakstu:

|  |  |
| --- | --- |
| **Īpašuma kadastra numurs** | **Likvidējamais īpašuma nosaukums** |
| [80520021661](https://www.kadastrs.lv/properties/3500056788?options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=4900278006&options%5Bsource%5D%5B%5D%5Btype%5D=parcel) | d/s Salūts III sektors Nr.125 |
| [80520020797](https://www.kadastrs.lv/properties/3500019454?options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=4900278007&options%5Bsource%5D%5B%5D%5Btype%5D=parcel) | Salūts Nr. III-114a |
| 80520021241 | Salūts III sektors Nr.1 |
| 80520021242 | v/s Salūts III sektors Nr.2 |
| 80520021246 | Salūts Nr. III- 15 |
| 80520021292 | v/k Salūts III sektors Nr.102 |
| 80520021286 | v/s Salūts Nr.93 sektors III |
| 80520022005 | Serģu iela 37 |
| 80520021243 | Salūts Nr. III - 3 |
| 80520021662 | Salūts Nr. II-166 |
| 80520021651 | Salūts Nr. I-16 |
| 80520020803 | Salūts Nr. I- 2 |
| 80520020837 | v/k Salūts, I sektors Nr.1 |
| 80520021441 | v/k Salūts I sektors Nr. 8 |
| 80520020839 | Salūts Nr. I-12 |
| 80520021226 | Salūts II Nr.132 |
| 80520020722 | v/k Salūts II sektors Nr.135 |
| 80520020665 | v/k Salūts II sektors Nr.136 |
| 80520020676 | Salūts 2.sektors 164 |
| 80520020675 | Salūts Nr. II-163 |
| 80520020674 | Salūts 2 sektors 161 |
| 80520021238 | Salūts 2 sektors 162 |
| 80520021237 | Salūts Nr. II-160 |
| 80520021236 | Salūts Nr. II-159 |

1. Pašvaldības Centrālās pārvaldes:
   1. Administratīvajai nodaļai šo lēmumu nosūtīt Valsts zemes dienestam uz e-adresi;
   2. Nekustamā īpašuma nodaļai nedēļas laikā pēc 1. punktā noteikto adrešu reģistrēšanas Valsts zemes dienestā nosūtīt adresācijas objektu īpašniekiem paziņojumu par adreses maiņu pa pastu uz deklarēto dzīvesvietu vai juridisko adresi, kā arī nosūtīt lēmuma norakstu ar pavadvēstuli Rīgas rajona tiesai uz e-pasta adresi [rigasrajons@zemesgramata.lv](mailto:rigasrajons@zemesgramata.lv);
   3. Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē [www.adazunovads.lv/adreses](http://www.adazunovads.lv/adreses), papildinot ar pielikumā norādītajām adresēm.
2. Pašvaldības aģentūrai “Carnikavas komunālserviss” līdz 30.04.2025. izvietot ielas “Serģu iela” nosaukumu plāksnes.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU